
ΠΑΝΕΠΙΣΤΗΜΙΟ ΑΙΓΑΙΟΥ

Συμβούλιο 

ΕΚΘΕΣΗ ΠΕΠΡΑΓΜΕΝΩΝ
Μάρτιος 2013 - Μάρτιος 2015
Το Συμβούλιο του Πανεπιστημίου Αιγαίου υποβάλλει την παρούσα έκθεση πεπραγμένων στο πλαίσιο υποχρέωσής του που προκύπτει από την ισχύουσα νομοθεσία (άρθρο 8, παρ. 11  του Ν. 4009/2011 όπως τροποποιήθηκε και ισχύει) «Το Συμβούλιο συντάσσει κάθε δύο έτη έκθεση για τα πεπραγμένα του, την οποία δημοσιοποιεί με κάθε πρόσφορο μέσο».
ΠΡΟΟΙΜΙΟ

Το Συμβούλιο του Πανεπιστημίου του Αιγαίου έχει ολοκληρώσει δύο χρόνια λειτουργίας και παραδίδει σήμερα τον απολογισμό του έργου του/ της δράσης τουσε αυτή τη διετία. 

Η θεμελιώδης στόχευση των Συμβουλίων ως θεσμού είναι η δημιουργία διαφανούς και αποτελεσματικής λειτουργίας αυτοδιοικούμενων Πανεπιστημίων. Απώτερη φιλοδοξία είναι η ποιοτική ανόρθωση/διασφάλιση υψηλής ποιότητας και η εξωστρέφειά τους σε μία εποχή που το ανθρώπινο δυναμικό  κάθε χώρας είναι η σπουδαιότερη πλουτοπαραγωγική πηγή.  
Το Συμβούλιο του Πανεπιστημίου Αιγαίου ανέπτυξε τη δράση του με επιδίωξη την δημιουργία άμεσων και μακροπρόθεσμων ωφελειών, για ένα πραγματικά αυτοδιοικούμενο δημόσιο Πανεπιστήμιο. 

Οι εγκριτικές αρμοδιότητες που πέρασαν με την εφαρμογή του Ν. 4009/11 από το Υπουργείο Παιδείας στα Συμβούλια, η δυνατότητα χάραξης στρατηγικής βασισμένης στις ανάγκες και χαρακτηριστικά κάθε Ιδρύματος, η συντεταγμένη αναζήτηση νέων πηγών χρηματοδότησης, η λογοδοσία των εκτελεστικών οργάνων είναι πυλώνες αυτο-διοίκησης. 

Το Συμβούλιο του Πανεπιστημίου Αιγαίου ανέπτυξε τις δράσεις του με γνώμονα αυτήν ακριβώς την ενίσχυση της οργανικής αυτονομίας του Πανεπιστημίου στο δημόσιο χώρο. Επιδίωξε σταθερή και εποικοδομητική συνεργασία με τις πρυτανικές αρχές, με ολόκληρη την Πανεπιστημιακή Κοινότητα και με τις διοικητικές υπηρεσίες. 
Εργάσθηκε για την ομαλή ενσωμάτωσή του στην Πανεπιστημιακή λειτουργία, με βελτίωση της αποδοτικότητας, καλύτερο συντονισμό και ενισχυμένη συνοχή ενός πολυνησιωτικού Ιδρύματος που με καινοτόμα γνωστικά αντικείμενα. Αντέδρασε αποφασιστικά σε παρεμβάσεις της Πολιτείας που ανέτρεπαν την αυτοδιοικητική λειτουργία αλλά και απείλησαν τις ίδιες της συνθήκες επιβίωσης του Πανεπιστημίου (Σχέδιο Αθηνά, διοικητικοί υπάλληλοι, υπο-χρηματοδότηση).      ν ﷽﷽﷽﷽﷽﷽﷽﷽ογισμιτημδιοου αναιρούργ






























































































Η παρέμβαση του Συμβουλίου σε διαδικασίες όπως η συντεταγμένη κατάρτιση και εκτέλεση προϋπολογισμών με συμμετοχή, διαφάνεια και απολογιστική πειθαρχία αποτελεί ένα παράδειγμα λειτουργίας που δημιούργησε θεσμικά κεκτημένα στην Πανεπιστημιακή διοίκηση. 

Παρόμοιες παρεμβάσεις έγιναν και σε άλλα πεδία (αριστεία, εξωστρέφεια, λογοδοσία, εκλογές οργάνων, εξωτερική χρηματοδότηση) τα οποία μπορεί να διαπιστώσει κάθε ενδιαφερόμενος διατρέχοντας τον παρόντα απολογισμό. Πολλές από τις θεσμικές παρεμβάσεις του Συμβουλίου μένουν να ολοκληρωθούν και  θα αποδώσουν στο μέλλον. 

Κύριο ζήτημα που το Συμβούλιο του Πανεπιστημίου Αιγαίου έθεσε εμφατικά προς την Πολιτεία σε όλη τη διάρκεια της θητείας του είναι η ανάγκη σταθεροποίησης της δημόσιας χρηματοδότησης από χρόνο σε χρόνο,  ώστε να μπορεί το Πανεπιστήμιο να προγραμματίζει κι όχι μόνο να δίνει αγώνες επιβίωσης, αντιμετωπίζοντας  συνεχώς με περικοπές και κρίσεις. 

Για ένα περιφερειακό και πολυνησιωτικό Δημόσιο Πανεπιστήμιο η στοιχειώδης σταθερότητα του δημοσιονομικού περιβάλλοντος είναι απαραίτητη προϋπόθεση ανάπτυξης.

ΘΕΣΜΙΚΟ ΠΛΑΙΣΙΟ

Το Συμβούλιο αποτελεί εκλεγμένο όργανο διοίκησης και εποπτείας του Πανεπιστημίου Αιγαίου σύμφωνα με τις ρυθμίσεις του άρθρου 8 του Ν. 4009/2011. Οι ρυθμίσεις αυτές κινούνται εντός των πλαισίων της αρχής της πλήρους αυτοδιοικήσεως των ΑΕΙ (Απόφαση 519/2015 της Ολομέλειας του Συμβουλίου της Επικρατείας).  
Το Συμβούλιο αποτελείται από δεκαπέντε μέλη. Τα εννέα μέλη του δεκαπενταμελούς Συμβουλίου, είναι εσωτερικά μέλη του ιδρύματος και ειδικότερα, οκτώ μέλη είναι καθηγητές πρώτης βαθμίδας ή αναπληρωτές καθηγητές και ένα μέλος είναι εκπρόσωπος των φοιτητών του ιδρύματος. Τα υπόλοιπα έξι μέλη, είναι εξωτερικά για τα οποία ο νόμος προβλέπει την ευρεία αναγνώριση στην επιστήμη, τα γράμματα ή τις τέχνες και αυξημένα τυπικά προσόντα.  
Ο Πρύτανης μετέχει χωρίς ψήφο στις συνεδριάσεις του Συμβουλίου του ιδρύματος.

Στις συνεδριάσεις του Συμβουλίου του ιδρύματος μετέχει, χωρίς δικαίωμα ψήφου, ένας εκπρόσωπος κάθε κατηγορίας προσωπικού όταν συζητούνται θέματα που αφορούν την οικεία κατηγορία προσωπικού.
Το Θεσμικό πλαίσιο συμπληρώθηκε με κανονιστική απόφαση του Συμβουλίου η οποία διέπει την λειτουργία του Οργάνου και η οποία ισχύει έως την θεσμοθέτηση του νέου Οργανισμού και του νέου Εσωτερικού Κανονισμού του Πανεπιστημίου Αιγαίου.
ΕΚΛΟΓΗ
Τα 8 εσωτερικά μέλη του Συμβουλίου εκλέχθηκαν με καθολική ηλεκτρονική ψηφοφορία των καθηγητών και λεκτόρων του Πανεπιστημίου Αιγαίου στις 30 Οκτωβρίου 2012. 
Η 1η συνεδρίαση των εσωτερικών μελών έγινε στις 16 Νοεμβρίου 2012. 
Η εκλογή των εξωτερικών μελών του Συμβουλίου πραγματοποιήθηκε στις 29 Ιανουαρίου 2013, μετά από διεθνή πρόσκληση εκδήλωσης ενδιαφέροντος .

Το Συμβούλιο του Πανεπιστημίου Αιγαίου συγκροτήθηκε σε σώμα στις 9 Φεβρουαρίου 2013 και η συγκρότηση του δημοσιεύθηκε στο ΦΕΚ 82 /28 Φεβρουαρίου 2013. 
ΣΥΝΘΕΣΗ ΤΟΥ ΣΥΜΒΟΥΛΙΟΥ

Το Συμβούλιο αποτελείται από τα παρακάτω μέλη:
· Θωμαδάκη Σταύρο, Ομότιμο Καθηγητή, Εθνικού Καποδιστριακού Πανεπιστημίου Αθηνών, ως Πρόεδρο 

· Ζούρο Νικόλαο, Καθηγητή, Σχολή Κοινωνικών Επιστημών Πανεπιστημίου Αιγαίου, ως Αναπληρωτή Πρόεδρο

· Burmester Michael, Καθηγητή, Florida State University, U.S.A

· Γεωργόπουλο Δημήτριο, Διευθυντή Ερευνών στο Ελληνικό Κέντρο Θαλάσσιων Ερευνών

· Ζερβάκη Βασίλειο, Αναπληρωτή Καθηγητή, Σχολή Περιβάλλοντος Πανεπιστημίου Αιγαίου

· Κούστα Ιωάννη, Πρόεδρο και Διευθύνων Σύμβουλο της DANAOS SHIPPING CO LTD

· Λεκάκου Μαρία, Αναπληρώτρια Καθηγήτρια, Σχολή Επιστημών της Διοίκησης Πανεπιστημίου Αιγαίου

· Μήτρου Ευαγγελία, Αναπληρώτρια Καθηγήτρια, Σχολή Θετικών Επιστημών Πανεπιστημίου Αιγαίου

· Μπαντιμαρούδη Φιλήμονα, Αναπληρωτή Καθηγητή, Σχολή Κοινωνικών Επιστημών Πανεπιστημίου Αιγαίου

· Μπότσογλου Χρόνη, Ομότιμο Καθηγητή και τ. Πρύτανη ΑΣΚΤ 
· Σάμιτα Αριστείδη, Αναπληρωτή Καθηγητή, Σχολή Επιστημών της Διοίκησης Πανεπιστημίου Αιγαίου

· Σοφό Αλιβίζο, Αναπληρωτή Καθηγητή, Σχολή Ανθρωπιστικών Επιστημών Πανεπιστημίου Αιγαίου

· Τουραμάνη-Δουραμάνη Χριστόφα, Καθηγητή, University of Liverpool, U.K

· Τσιρτσή Γεώργιο, Αναπληρωτή Καθηγητή, Σχολή Περιβάλλοντος Πανεπιστημίου Αιγαίου.
Τον Ιούνιο του 2014 υπέβαλε την παραίτηση του το εσωτερικό μέλος του Συμβουλίου κ Σοφός Αλιβίζος, Αναπληρωτής Καθηγητής του Παιδαγωγικού Τμήματος Δημοτικής Εκπαίδευσης της  Σχολή Ανθρωπιστικών Επιστημών Πανεπιστημίου Αιγαίου λόγω εκλογής στη θέση του Προέδρου του Τμήματος.
ΒΑΣΙΚΟΙ ΣΤΟΧΟΙ

· Η εγκαθίδρυση του Συμβουλίου και η ένταξη του στην οργανωτική δομή και λειτουργία του Πανεπιστημίου Αιγαίου. 

· Η άσκηση αρμοδιοτήτων θεσμικού χαρακτήρα καθώς και εν γένει εποπτεία της λειτουργίας του Ιδρύματος.

· Η συνεργασία με τα όργανα διοίκησης Πανεπιστημίου (Πρύτανης, Σύγκλητος, Αναπλ. Πρυτάνεις) καθώς και τα πανεπιστημιακά όργανα των Σχολών και των Τμημάτων, με τις διοικητικές υπηρεσίες και τους φορείς της Πανεπιστημιακής κοινότητας.
· Η εποπτική αρμοδιτητα στα οικονομικά θέματα (προϋπολογισμοί-απολογισμοί).

· Η άσκηση αρμοδιότητας για την χάραξη της στρατηγικής με στόχευση την ανάπτυξη του ιδρύματος.
· Η εξωστρέφεια και η προβολή του Πανεπιστημίου - Σύνδεση με την κοινωνία. 

· Η διαδικασία εκλογής των νέων οργάνων διοίκησης του Πανεπιστημίου Αιγαίου, των Πρυτανικών αρχών καθώς και των Κοσμητόρων των Σχολών του Πανεπιστημίου Αιγαίου.
ΣΥΝΕΔΡΙΑΣΕΙΣ 
Κατά την διάρκεια της διετίας από την 1η Μαρτίου 2013 μέχρι σήμερα πραγματοποιήθηκαν:
29 Συνεδριάσεις του Συμβουλίου (27 τακτικές και 2 έκτακτες). 

Επίσης πραγματοποιήθηκαν  5 Επισκέψεις κλιμακίων του Συμβουλίου σε πανεπιστημιακές μονάδες (Μυτιλήνη, Χίος, Ρόδος, Λήμνος, Χίος).
Το Προεδρείο του Συμβουλίου συμμετείχε σε 8 Συνεδριάσεις Προέδρων – Αντιπροέδρων Συμβουλίων (Αθήνα – 31 Μαρτίου 2013 με συμμετοχή του Υπουργού Παιδείας Καθηγητή Κ. Αρβανιτόπουλου, Θεσσαλονίκη – 30 Ιουνίου 2013, Αθήνα 18 Οκτωβρίου 2013, Αθήνα 12 Ιανουαρίου 2014 με συμμετοχή του Υπουργού Παιδείας Καθηγητή Κ. Αρβανιτόπουλου, Αθήνα 30 Μαρτίου 2014, Ιωάννινα 30 Οκτωβρίου 2014, Πάτρα 30 Νοεμβρίου 2014, Αθήνα 15 Μαρτίου 2015 με συμμετοχή του Υπουργού Παιδείας Καθηγητή  Α. Μπαλτά).
Συμμετείχε επίσης στη συνάντηση του Υπουργού Παιδείας  κ. Αρβανιτόπουλου με τα Προεδρεία Συμβουλίων και Πρυτάνεων στην Αθήνα (4 Μαρτίου 2014) και σε συνάντηση με το Υπουργό παιδείας κ. Α. Λοβέρδο (20 Ιουνίου 2014).

ΣΥΝΕΡΓΑΣΙΑ ΜΕ ΤΟΝ ΠΡΥΤΑΝΗ ΚΑΙ ΤΑ ΑΚΑΔΗΜΑΪΚΑ ΟΡΓΑΝΑ
Κατά τη διάρκεια της διετίας υπήρξε συνεχής συνεργασία του Συμβουλίου με τον  Πρύτανη, Καθηγητή Π. Τσάρτα, τους Αντιπρυτάνεις, τη Σύγκλητο, τους Κοσμήτορες των Σχολών και τους Προέδρους των Τμημάτων. 
Συνεχής υπήρξε η συνεργασία από την 1/09/2014 και με τον νέο Πρύτανη Καθηγητή Στέφανο Γκρίτζαλη, τους Αναπληρωτές Πρυτάνεις,  την νέα Σύγκλητο και τους νέους Κοσμήτορες. 
Είναι ιδιαίτερα σημαντικό ότι καθ’ όλο το διάστημα της διετίας 2013-2015 οι σχέσεις μεταξύ των Πανεπιστημιακών οργάνων (Συμβουλίου και Συγκλήτου) υπήρξαν ομαλές και λειτουργικές.
Το Συμβούλιο,  σε όλες του τις δράσεις, αναγνωρίζει και υπογραμμίζει :

Α. Την  αξία και την εμπέδωση της  συνεργασίας μεταξύ του Συμβουλίου και της Πρυτανικής Αρχής για την αντιμετώπιση των πολλών και μεγάλων προβλημάτων που απασχολούν το Πανεπιστήμιο του Αιγαίου.

Β. Την ανάγκη, μέσα σε σταθερό θεσμικό πλαίσιο λειτουργίας, τα νέα όργανα να αναπτύξουν πρακτικές και διαδικασίες που θα οδηγούν σε ποιοτική βελτίωση και ανάπτυξη του Πανεπιστημίου Αιγαίου στο εθνικό και διεθνές πλαίσιο.

Ιδιαίτερα χρήσιμη και ουσιαστική υπήρξε η συνεργασία με τους Κοσμήτορες των Σχολών, τους Προέδρους των Τμημάτων, τους διδάσκοντες και τα στελέχη των Διοικητικών υπηρεσιών του ιδρύματος κατά τις επισκέψεις που πραγματοποιήθηκαν στις Πανεπιστημιακές μονάδες του ιδρύματος.
Τέλος πρέπει να επισημανθεί η τακτική επικοινωνία και συνεργασία του Συμβουλίου με τις κεντρικές διοικητικές υπηρεσίες του ιδρύματος.

ΕΝΗΜΕΡΩΣΗ - ΔΙΑΦΑΝΕΙΑ

Το Συμβούλιο ενημέρωνε για όλες τις αποφάσεις του την Πανεπιστημιακή Κοινότητα και δημοσιοποίησε τις αποφάσεις του με κάθε διαθέσιμο μέσο.

Ολες οι αποφάσεις του Συμβουλίου, δημοσιοποιούνται μέσω της ιστοσελίδας του Πανεπιστημίου και αναρτώνται στη ΔΙΑΥΓΕΙΑ.

Μετά από κάθε συνεδρίαση η δραστηριότητα αποστέλλεται ανακοίνωση σε όλα τα μέλη της Πανεπιστημιακής Κοινότητας.

Το Συμβούλιο πραγματοποίησε επίσης ενημερωτικές συναντήσεις με τα Πανεπιστημιακά Όργανα, τις Διοικητικές Υπηρεσίες και του Φορείς της Πανεπιστημιακής Κοινότητας. 
Τον Μάρτιο του 2014 με την συμπλήρωση του πρώτου χρόνου λειτουργίας το Συμβούλιο ενέκρινε και δημοσιοποίησε προς όλη την Πανεπιστημιακή κοινότητα τον Ετήσιο Απολογισμό δραστηριοτήτων και αποφάσεων του.

ΜΕΙΖΟΝΕΣ ΠΑΡΕΜΒΑΣΕΙΣ 

Α. ΕΚΛΟΓΗ ΚΑΙ ΣΥΓΚΡΟΤΗΣΗ ΠΑΝΕΠΙΣΤΗΜΙΑΚΩΝ ΟΡΓΑΝΩΝ
Διαδικασία εκλογής νέου Πρύτανη

Η εκλογή Πρύτανη είναι διαδικασία κορυφαίας σημασίας για την εκπροσώπηση και τη διακυβέρνηση του Πανεπιστημίου Αιγαίου. 

Το Συμβούλιο με σειρά αποφάσεων του, οργάνωσε και διεκπεραίωσε την εκλογή Πρύτανη του Πανεπιστημίου Αιγαίου σύμφωνα με τις διατάξεις του νόμου 4009/2011 όπως τροποποιήθηκε και ισχύει.

Το Συμβούλιο ειδικότερα καθόρισε με κανονιστική απόφαση του την οργάνωση και τη διεξαγωγή της διαδικασίας εκλογής Πρύτανη (Συνεδρίαση 13η   –  14.03.2014), προχώρησε σε προπαρασκευαστικές ενέργειες δημοσιοποίησης των σχετικών διαδικασιών με στόχο την πλήρη πληροφόρηση όλων των ενδιαφερομένων, δρομολόγησε την πρόσκληση εκδήλωσης υποψηφιοτήτων, όρισε την Τριμελή Επιτροπή Οργάνωσης της Διαδικασίας Ανάδειξης Πρύτανη από Καθηγητές του Ιδρύματος (Συνεδρίαση 13η   –  14.03.2014), διοργάνωσε την διαδικασία ακρόασης των υποψηφίων και   ανακήρυξης των υποψηφίων Πρυτάνεων. 
Μετά την ανακήρυξη των τριών υποψηφιοτήτων που υποβλήθηκαν στη σχετική διαδικασία την οποία προκήρυξε το Συμβούλιο (Συνεδρίαση 16η   –   04.04.2014), ακολούθησε η διαδικασία διαλόγου των Υποψηφίων με την Πανεπιστημιακή κοινότητα όπου επικράτησε νηφάλιος δημοκρατικός διάλογος και ολοκληρώθηκε με επιτυχία η εκλογή νέου Πρύτανη στο Πανεπιστήμιο Αιγαίου την Πέμπτη 8 Μαΐου 2014, με ομαλότητα και πολύ μεγάλη συμμετοχή των εκλεκτόρων Καθηγητών και Λεκτόρων του Πανεπιστημίου Αιγαίου. 
Tα αναλυτικά αποτελέσματα της ηλεκτρονικής ψηφοφορίας που διεξήχθη  από το ειδικό πληροφοριακό σύστημα «Ζεύς», έχουν ως εξής:

Εγγεγραμμένοι εκλογείς: 311
Ψήφισαν: 263 (Ποσοστό 84,57%)
Λευκά: 10

Συγκεκριμένα οι υποψήφιοι πρυτάνεις έλαβαν:

1. Ο κ. Στέφανος Γκρίτζαλης, Καθηγητής Τμήματος Μηχανικών Πληροφοριακών και Επικοινωνιακών Συστημάτων, Πανεπιστήμιο Αιγαίου έλαβε 151 ψήφους ( 59,684%)

2. Ο κ. Ιωάννης Κάλλας, Καθηγητής Τμήματος Κοινωνιολογίας, Πανεπιστήμιο Αιγαίου, έλαβε 96 ψήφους (37,944%)

3. Ο κ. Ιωάννης Χατζόπουλος, Καθηγητής Τμήματος Περιβάλλοντος, Πανεπιστήμιο Αιγαίου έλαβε 6 ψήφους (2,372%). 

Επομένως, εκλέγεται ως Πρύτανης του Πανεπιστημίου Αιγαίου ο Καθηγητής Στέφανος Γκρίτζαλης με 151 ψήφους, καθώς συγκεντρώνει την απόλυτη πλειοψηφία των έγκυρων ψήφων με ποσοστό 59,684%. 

Το Συμβούλιο μετά την επικύρωση των αποτελεσμάτων (Συνεδρίαση 17η-16.05.2014) αποφάσισε τον Διορισμό Πρύτανη Πανεπιστημίου Αιγαίου (παρ.16, άρθρο 8, Ν. 4009/2011 όπως αντικαταστάθηκε με την παρ.8, άρθρο 2 του Ν.4076/2012)

Διαδικασία Εκλογής Κοσμητόρων
Το Συμβούλιο διεξήγαγε τις διαδικασίες ακρόασης των υποψηφίων Κοσμητόρων τεσσάρων σχολών του Πανεπιστημίου Αιγαίου (Κοινωνικών Επιστημών, Περιβάλλοντος, Επιστημών Διοίκησης, Θετικών Επιστημών) σε διαδοχικές συνεδριάσεις του τον Ιούνιο του 2014.
Ειδικότερα μετά την ακρόαση των υποψηφίων πραγματοποιήθηκε η ανακήρυξη Υποψηφίων για τη θέση του Κοσμήτορα της Σχολής Κοινωνικών Επιστημών (Συνεδρίαση 18η - 06-06-2014)
Στη συνέχεια μετά την ακρόαση των υποψηφίων πραγματοποιήθηκε η ανακήρυξη Υποψηφίων για τη θέση του Κοσμήτορα της Σχολής Περιβάλλοντος (Συνεδρίαση 18η - 06-06-2014)
Ακολούθησε η ακρόαση των υποψηφίων πραγματοποιήθηκε η ανακήρυξη Υποψηφίων για τη θέση του Κοσμήτορα της Σχολής Θετικών Επιστημών (Συνεδρίαση 20η    –   23.06.2014).

Τέλος πραγματοποιήθηκε η ακρόαση των υποψηφίων πραγματοποιήθηκε η ανακήρυξη Υποψηφίων για τη θέση του Κοσμήτορα της Σχολής Επιστημών της Διοίκησης (Συνεδρίαση 20η    –   23.06.2014).
Μετά την έγκριση των υποψηφιοτήτων που υποβλήθηκαν στις σχετικές διαδικασίες ανά Σχολή, οι εκλογές πραγματοποιήθηκαν ομαλά και με μεγάλη συμμετοχή των εκλεκτόρων Καθηγητών και Λεκτόρων του Πανεπιστημίου Αιγαίου.

Συγκρότηση ΜΟΔΙΠ

Το Συμβούλιο του Πανεπιστημίου Αιγαίου έχει, σύμφωνα με το νόμο,  την ευθύνη συγκρότησης της ΜΟΔΙΠ. Η ΜΟΔΙΠ αποτελείται από τον πρύτανη ή έναν από τους αναπληρωτές του, ως πρόεδρο, πέντε Καθηγητές του Α.Ε.Ι., έναν εκπρόσωπο κάθε κατηγορίας προσωπικού που προβλέπεται στα άρθρα 28 και 29 με δικαίωμα ψήφου όταν συζητούνται θέματα της αντίστοιχης κατηγορίας προσωπικού, έναν εκπρόσωπο των προπτυχιακών φοιτητών και έναν εκπρόσωπο των μεταπτυχιακών φοιτητών και υποψήφιων διδακτόρων, εφόσον υπάρχουν, ως μέλη, όπως ειδικότερα καθορίζεται στον Οργανισμό. Στο πλαίσιο αυτό, το Συμβούλιο αποφάσισε ομόφωνα στην συνεδρίαση του αριθ. 17/16-05-2014 να συμμετάσχει ένα μέλος ΔΕΠ από κάθε σχολή.

Η ΜΟΔΙΠ συγκροτήθηκε σε σώμα ως εξής:

Α. τον Πρόεδρο, Καθηγητή Στέφανο Γκρίτζαλη, Πρύτανη, αναπληρούμενο από την Αναπληρώτρια Πρύτανη Ακαδημαικών Υποθέσεων & Διασφάλισης Ποιότητας Αν. Καθηγήτρια Α. Μπούνια. 

Β.  Τα Μέλη κ.κ.:

1. Καθηγητή Ανδρέα Τρούμπη, Σχολή Περιβάλλοντος,

2. Καθηγητή Ιωάννη Κάλλα, Σχολή Κοινωνικών Επιστημών

3. Καθηγητή Ευάγγελο Ξυδέα, Σχολή Επιστημών Διοίκησης

4. Καθηγητή Ευστράτιο Πρασίδη, Σχολή Θετικών Επιστημών 

5. Καθηγήτρια Μαρία Καϊλα, Σχολή Ανθρωπιστικών Επιστημών

Γ. Τους εκπροσώπους των παρακάτω κατηγοριών προσωπικού οι οποίοι συμμετέχουν με δικαίωμα ψήφου όταν συζητούνται θέματα της αντίστοιχης κατηγορίας προσωπικού:

1. Καραγιάννη Χρυσοβαλαντία, εκπρόσωπο του Ε.ΔΙ.Π με αναπληρωτή εκπροσώπου τον κ. Τσαγγάρη Χρήστο.

2. Νικολαρέα Αικατερίνη, εκπρόσωπος του Ε.Ε.Π με αναπληρωτή εκπροσώπου τον κ. Μαστρογιαννόπουλο Νικόλαο.

3. Σπάθη Αλέξανδρο, εκπρόσωπο του Ε.Τ.Ε.Π. με αναπληρωτή εκπροσώπου τον κ. Κάργα Παναγιώτη.

4.  Μπουλμπούλη Ευστράτιο, εκπρόσωπο του Διοικητικού Προσωπικού, με αναπληρώτρια εκπροσώπου την κα Μαρία Σιδερή.

Β. ΘΕΣΜΙΚΑ

Σχέδιο ΑΘΗΝΑ
To Συμβούλιο του Πανεπιστημίου Αιγαίου, κατά την υπ’ αριθμ. 2η/1.3.2013 συνεδρίασή του, συζήτησε διεξοδικά το Σχεδιο Αθηνά. 
To Συμβούλιο αφού έλαβε υπόψη τις θέσεις της Συγκλήτου (941/22-2-2013), των λοιπών πανεπιστημιακών οργάνων και των διοικητικών υπηρεσιών του Πανεπιστημίου κατέληξε στο συμπέρασμα  ότι το Πανεπιστήμιο Αιγαίου θα εκπληρώσει αποτελεσματικότερα την αποστολή του μέσω της διάρθρωσης του σε έξι Σχολές, οι οποίες θα αποτελούν τις ‘σταθερές’ της επόμενης φάσης του διαλόγου για τη στρατηγική ανάπτυξης του Ιδρύματος.  Βασικό στοιχείο της ταυτότητας του Πανεπιστημίου Αιγαίου αποτελεί η διάρθρωσή του στις υπάρχουσες σχολές (Ανθρωπιστικών Επιστημών, Κοινωνικών Επιστημών, Θετικών Επιστημών, Επιστημών της Διοίκησης, Περιβάλλοντος), ενώ θεραπεύεται μια υφιστάμενη δυσλειτουργία μέσω της  ίδρυσης της Πολυτεχνικής Σχολής, η οποία καθυστερεί από πολύ καιρό.  (Το πλήρες κείμενο της απόφασης στο Προσάρτημα Ι).

ΠΔ Διάρθρωσης του Πανεπιστημίου Αιγαίου – Αίτημα  Ίδρυσης της Πολυτεχνικής σχολής

Το Συμβούλιο με επιστολή στις 9-7-2013 προς τον Υπουργό Παιδείας ζήτησε την αναθεώρηση του ΠΔ 93 για το Πανεπιστήμιο Αιγαίου. Ειδικότερα αναφέρεται στο ιστορικό και στην αναγκαιότητα ίδρυσης της Πολυτεχνικής Σχολής, την οποία χαρακτηρίζει ως ιδιαίτερα σημαντικό πυλώνα της αναπτυξιακής προοπτικής του Πανεπιστημίου Αιγαίου. 

(Το πλήρες κείμενο στο Προσάρτημα ΙΙ).

Διαθεσιμότητα Διοικητικών υπαλλήλων

Το Συμβούλιο στις 24-8-2013 απέστειλε επιστολή προς τους Υπουργούς Παιδείας και Διοικητικής Μεταρρύθμισης και Ηλεκτρονικής Διακυβέρνησης σχετικά με το θέμα της διαθεσιμότητας των διοικητικών υπαλλήλων του Πανεπιστημίου Αιγαίου με την οποία αναδεικνύει την ιδιαιτερότητα του πολυνησιωτικού Πανεπιστημίου Αιγαίου  και ζητεί την εξαίρεση του από την εφαρμογή του μέτρου.  (πλήρες κείμενο στο Προσάρτημα ΙΙΙ).

Διορισμός εκλεγμένων μελών ΔΕΠ - Έκτακτοι διδάσκοντες

Το Συμβούλιο με την από 22-11-2013 επιστολή του στον Υπουργό Παιδείας ζητεί την άμεση έκδοση των απαραίτητων αποφάσεων για την πρόσληψη έκτακτου προσωπικού, τις αποσπάσεις εκπαιδευτικών στα Παιδαγωγικά Τμήματα και για τον διορισμό (ονομαστική έκδοση ΦΕΚ) των 21 μελών ΔΕΠ του Πανεπιστημίου Αιγαίου που έχουν ανακοινωθεί από τον Αύγουστο 2013.  Το Συμβούλιο ενέκρινε επίσης την τροποποίηση του Προϋπολογισμού του Ιδρύματος για την εξασφάλιση των απαραίτητων πόρων για την μισθοδοσία των συμβασιούχων διδασκόντων.  (πλήρες κείμενο στο Προσάρτημα IV).

Οργανισμός και Εσωτερικός Κανονισμός Πανεπιστημίου Αιγαίου

Το Συμβούλιο ασχολήθηκε συστηματικά  με την διαμόρφωση του νέου θεσμικού πλαισίου του Πανεπιστημίου Αιγαίου και την σύνταξη του νέου Οργανισμού και του Εσωτερικού Κανονισμού του.

Δύο μέλη του Συμβουλίου συμμετείχαν στην αρμόδιας Επιτροπή που συγκροτήθηκε με απόφαση της Συγκλήτου για την σύνταξη του νέου Οργανισμού και του Εσωτερικού Κανονισμού του Πανεπιστημίου Αιγαίου.

Ο Πρόεδρος και αντιπροσωπεία του Συμβουλίου είχαν διαδοχικές συναντήσεις στις 09-10-2013 με τους εκπροσώπους του Συλλόγου Ειδικού Τεχνικού Εργαστηριακού Προσωπικού (Ε.Τ.Ε.Π.) και του Συλλόγου Διοικητικών Υπαλλήλων.  Στη συνάντηση με το ΔΣ του Συλλόγου Διοικητικών Υπαλλήλων και μέλη της  Επιτροπής του Συλλόγου για το νέο Οργανόγραμμα ενημερώθηκαν αναλυτικά για τις προτάσεις του Συλλόγου, σχετικά με την νέα διάρθρωση των διοικητικών υπηρεσιών του Πανεπιστημίου Αιγαίου.

Τα μέλη του Συμβουλίου συζήτησαν τα κείμενα που επεξεργάσθηκε η Επιτροπή σε σειρά συνεδριάσεων του οργάνου και συμμετείχαν στις διαδικασίες διαβούλευσης που δρομολογήθηκαν με τα μέλη της Πανεπιστημιακής Κοινότητας για κάθε κεφάλαιο του Νέου Οργανισμού τον Ιούνιο του 2014.

Το Συμβούλιο σε ειδική συνεδρίαση του  (Συνεδρίαση 21η    –   23.06.201414) ενέκρινε την εισήγηση του Πρύτανη επί του Νέου Οργανισμού του Πανεπιστημίου Αιγαίου που διατυπώθηκε μετά από απόφαση της Συγκλήτου στις 23 Ιουνίου 2014. 
Το κείμενο του Οργανισμού υποβλήθηκε στη συνέχεια στο Υπουργείο Παιδείας.

Στρατηγικός Σχεδιασμός Πανεπιστημίου Αιγαίου
Το Συμβούλιο του Ιδρύματος έχει ως βασική αρμοδιότητα τη χάραξη στρατηγικής για την ανάπτυξη του ιδρύματος σε τοπικό, εθνικό, ευρωπαϊκό και διεθνές επίπεδο και τη διαμόρφωση της ιδιαίτερης φυσιογνωμίας  του στο πλαίσιο της αποστολής και της πορείας του μετά από εισήγηση της Συγκλήτου. (Άρθρο 8 παρ. 10 Ν. 4009/11, Ν.4076/12).
Το Συμβούλιο του Πανεπιστημίου Αιγαίου προκειμένου να ασκήσει τη βασική του αρμοδιότητα αποφάσισε την εκκίνηση διαδικασίας διαλόγου με τα όργανα και τους φορείς της πανεπιστημιακής κοινότητας για την συγκρότηση του στρατηγικού σχεδίου του Πανεπιστημίου Αιγαίου για την προσεχή 10ετία  (2014-2024).

Κατά τη γνώμη του Συμβουλίου η στρατηγική οφείλει να περιλάβει στόχους οι οποίοι ωθούν την μεταρρύθμιση δομών, σχέσεων, συμπεριφορών και την ποιοτική εξύψωση του Πανεπιστημίου. Η διατύπωση και επίτευξη των στόχων αυτών απαιτούν δημιουργικό διάλογο, και ευρείες συνθέσεις απόψεων στην πανεπιστημιακή κοινότητα. Η διαδικασία αυτή πρέπει να οργανωθεί στη βάση ευδιάκριτων και εφικτών στόχων και να συγκλίνει σε ένα στρατηγικό σχέδιο που θα διέπει  τις ενέργειες  όλων των οργάνων του Πανεπιστημίου, τόσο βραχυπρόθεσμα όσο και μακροπρόθεσμα. 

Η Σύγκλητος, κατά την προγενέστερη θητεία της, είχε αποφασίσει την συγκρότηση Επιτροπής Στρατηγικού Σχεδιασμού, με τη συμμετοχή των μελών της  Πρυτανικής Αρχής. Η Επιτροπή αυτή επεξεργάσθηκε και παρουσίασε τον Ιούνιο του 2013 σκέψεις και κατευθύνσεις για την διαμόρφωση ενός κειμένου στρατηγικού σχεδιασμού του Πανεπιστημίου Αιγαίου.

Στο πλαίσιο των αρμοδιοτήτων του, το Συμβούλιο ενημερώθηκε επανειλημμένα από την Αντιπρύτανη Αγγελική Δημητρακοπούλου για τις διαδικασίες διαβούλευσης επί του κειμένου Στρατηγικού Σχεδιασμού και συζήτησε τις διαδικασίες έγκρισης του. 
Μετά την ολοκλήρωση της διαδικασίας διαβούλευσης επί του κειμένου Στρατηγικού Σχεδιασμού το κείμενο συζητήθηκε και εγκρίθηκε από την Σύγκλητο, το Συμβούλιο αποφάσισε να συμβάλει στην ολοκλήρωση της σχετικής διαδικασίας με την διεύρυνση της συζήτησης με τη συμμετοχή και φορέων εκτός της πανεπιστημιακής κοινότητας.

Το Συμβούλιο οργάνωσε στις 16 Μαίου 2015 στην Αθήνα ειδική ημερίδα διαβούλευσης επί του κειμένου Στρατηγικού Σχεδιασμού με την συμμετοχή των μελών της Πρυτανικής Αρχής και της νέας εκλεγμένης Πρυτανικής  Αρχής καθώς και όλων των προηγούμενων Πρυτάνεων του πανεπιστημίου Αιγαίου, διακεκριμένων αποφοίτων του Ιδρύματος και εκπροσώπων Επιμελητηρίων και άλλων κοινωνικών φορέων.

Ίδρυση ΝΠΙΔ του Πανεπιστημίου Αιγαίου
Το Συμβούλιο συζήτησε στις 17-12-2013 το ζήτημα της ίδρυσης Ν.Π.Ι.Δ. στο Πανεπιστήμιο Αιγαίου και αποφάσισε την συγκρότηση επιτροπής για την διερεύνηση των θετικών και τυχόν αρνητικών επιπτώσεων από την πιθανή ένταξη του ΕΛΕ στο ΝΠΙΔ. (Προσάρτημα ΙΧ).
Μετά την ενημέρωση στις 10-02-2013 για τις εργασίες της Επιτροπής το Συμβούλιο  αποφάσισε :

Α. Την ίδρυση Ν.Π.Ι.Δ. του Πανεπιστημίου Αιγαίου και την ενσωμάτωση της Εταιρείας Διαχείρισης της Περιουσίας του Πανεπιστημίου Αιγαίου σε αυτό.

Β. Την συνέχιση των εργασιών της επιτροπής για την διερεύνηση των ανοικτών ζητημάτων που πρέπει να αντιμετωπισθούν  στην περίπτωση ένταξης του ΕΛΕ στο ΝΠΙΔ. 
Γ. Να ζητήσει νομική υποστήριξη από ειδικευμένους νομικούς για την κατάρτιση του ΠΔ ίδρυσης του ΝΠΙΔ.

Μετά την υποβολή του πορίσματος της Επιτροπής για την διερεύνηση των ανοικτών ζητημάτων που πρέπει να αντιμετωπισθούν  στην περίπτωση ένταξης του ΕΛΕ στο ΝΠΙΔ, το Συμβούλιο εκτίμησε ότι θα ήταν σκόπιμη η μη ένταξη του ΕΛΕ στην παρούσα φάση, αλλά η πρόβλεψη στο καταστατικό του ΝΠΙΔ της διαδικασία μελλοντικής ένταξης του ΕΛΕ στο ΝΠΙΔ.
Το Συμβούλιο (Συνεδρίαση 25η   –   02.12.2014) ενέκρινε το σχέδιο ΠΔ για την ίδρυση Ν.Π.Ι.Δ. στο Πανεπιστήμιο Αιγαίου και αποφάσισε την συνεργασία με νομικό γραφείο για την νομοτεχνική επεξεργασία του ΠΔ, το οποίο μετά την έγκριση του από το Συμβούλιο θα αποσταλεί στο Υπουργείο Παιδείας για θεσμοθέτηση. 

Καθιέρωση βραβείων αριστείας για φοιτητές

Το Συμβούλιο αναγνωρίζοντας την αριστεία ως βασικό πυλώνα της φυσιογνωμίας  του Πανεπιστημίου Αιγαίου διαπιστώνει ότι μέχρι σήμερα υπάρχει υστέρηση σε παροχή ερευνητικών κινήτρων σε φοιτητές και φοιτήτριες.  Για το λόγο αυτό το Συμβούλιο αποφάσισε ως πρώτο βήμα, την θέσπιση 10 χρηματικών βραβείων που να καλύπτουν το σύνολο των επιστημονικών πεδίων που θεραπεύει το Πανεπιστήμιο Αιγαίου (ενός  για προπτυχιακό φοιτητή και ενός για μεταπτυχιακό φοιτητή σε κάθε Σχολή του Πανεπιστημίου). Απώτερος στόχος είναι η προσέλκυση εξωτερικών πόρων για την χρηματοδότηση βραβείων αριστείας και η διεθνής προβολή του έργου του Πανεπιστημίου και με αυτόν τον τρόπο. (Το πλήρες κείμενο στο Προσάρτημα V)

Το Συμβούλιο στη συνέχεια ενέκρινε τον Κανονισμό των Βραβείων (Συνεδρίαση 15η   –   04.04.2014), ώστε να είναι εφικτή η προκήρυξη των Βραβείων για την Ακαδημαϊκή χρονιά 2014-15. Επίσης διασφάλισε την εγγραφή στον Προϋπολογισμό 2015 των σχετικών πιστώσεων.

Διαδικασία έγκρισης Προγραμματικών Συμβάσεων

Το Συμβούλιο, με βάση τη σχετική του αρμοδιότητα, (Ν. 4009/11 άρθρο 8 παρ. 10 περ. στ’) ενέκρινε ένα νέο  πλαίσιο για τη διαδικασία έγκρισης των προγραμματικών συμφωνιών του Ιδρύματος και τον έλεγχο της υλοποίησης τους σε ετήσια βάση. (Συνεδρίαση 10/22-11-2013). 
(Το πλήρες κείμενο στο Προσάρτημα VI).
Διαδικασία έγκρισης του Προϋπολογισμού και του Οικονομικού Απολογισμού 

Το Συμβούλιο, με βάση τη σχετική του αρμοδιότητα, (Ν. 4009/11 άρθρο 8) θεσμοθέτησε  τη διαδικασία που θα ακολουθείται στο εξής για την έγκριση και παρακολούθηση του Προϋπολογισμού και του Οικονομικού Απολογισμού του Ιδρύματος. (Συνεδρίαση 10 / 22-11-2013). 
(Το πλήρες κείμενο στο προσάρτημα VII).

Διαδικασία έγκρισης του Ετήσιου Απολογισμού Δραστηριοτήτων

Το Συμβούλιο αποφάσισε την διαδικασία και το πλαίσιο κατάρτισης και έγκρισης του ετήσιου απολογισμού των δραστηριοτήτων και της εν γένει λειτουργίας του Ιδρύματος  που αποτελεί μια από τις κύριες αρμοδιότητες του (Ν. 4009/11 άρθρο 8 παρ. 10 περ. θ’). (Συνεδρίαση 11/17-12-2013), 
(Το πλήρες κείμενο στο Προσάρτημα VIII).
Έγκριση του Ετήσιου Απολογισμού Δραστηριοτήτων 2013 του Πανεπιστημίου Αιγαίου

Το Συμβούλιο συζήτησε και ενέκρινε τον Ετήσιο απολογισμό δραστηριοτήτων και της εν γένει λειτουργίας του Ιδρύματος όπως προβλέπεται - αποτελεί μια από τις κύριες αρμοδιότητες του - από το Ν. 4009/11 άρθρο 8 παρ. 10 περ. θ’, τον οποίο παρουσίασε προς το Συμβούλιο ο Πρύτανης  του Πανεπιστημίου Αιγαίου. (Συνεδρίαση 21/23-06-2014).

https://forum.aegean.gr/viewtopic.php?f=200&t=16966
Γ. ΟΙΚΟΝΟΜΙΚΑ

Παρεμβάσεις για τις συνεχείς μειώσεις του Προυπολογισμού και την Υποχρηματοδότηση
To Συμβούλιο του Πανεπιστημίου Αιγαίου, με παρεμβάσεις του έθεσε κατ' επανάληψη στην πολιτική ηγεσία του Υπουργείου Παιδείας το ζήτημα της σοβαρής μείωσης των κονδυλίων του Τακτικού Προυπολογισμού και του Προυπολογισμού Δημοσίων Επενδύσεων καθώς και της ανεπάρκειας των διατιθέμενων οικονομικών πόρων για την λειτουργία του Ιδρύματος.

Το Συμβούλιο του Πανεπιστημίου Αιγαίου ειδικότερα επισήμανε τα σημαντικά προβλήματα στην ομαλή λειτουργία του Πανεπιστημίου Αιγαίου τα οποία συνδέονται με την συνεχώς μειούμενη τα τελευταία χρόνια κρατική χρηματοδότηση και την ανάγκη σταθεροποίησης των προϋπολογισμών και αποφυγής περαιτέρω μειώσεων κονδυλίων της κρατικής επιχορήγησης. Αυτά  δημιουργούν, εκτός από τις λειτουργικές δυσχερείς που είναι πλέον έντονες,  σοβαρούς κινδύνους για την συνέχιση της λειτουργίας του Ιδρύματος, δεν επιτρέπουν ούτε τη χάραξη στρατηγικής για την προσέλκυση  πρόσθετων πόρων από εναλλακτικές πηγές χρηματοδότησης ούτε την εξασφάλιση υψηλής ποιοτικής λειτουργίας στην έρευνα και την εκπαίδευση. Ένα αβέβαιο δημοσιονομικό περιβάλλον αποσταθεροποιεί το Πανεπιστήμιο στην σημερινή κατάσταση. 
Τον Ιούλιο του 2014 ο Πρόεδρος του Συμβουλίου Σ. Θωμαδάκης και ο Πρύτανης Π. Τσάρτας απέστειλαν κοινή επιστολή στον Υπουργό Παιδείας ζήτησαν την έκτακτη οικονομική ενίσχυση του Πανεπιστημίου Αιγαίου προκειμένου να διατηρηθούν οι στοιχειώδεις προϋποθέσεις ακαδημαϊκής λειτουργίας.

Έγκριση Προϋπολογισμού 2014 του Πανεπιστημίου Αιγαίου (Άρθρο 8 παρ. 10 περ. γ και δ του ν. 4009/11). (Συνεδρίαση 11/17-12-2013).

Το Συμβούλιο συζήτησε αναλυτικά την εμπεριστατωμένη εισήγηση του Πρύτανη για την διάρθρωση των μεγεθών του Προϋπολογισμού, η οποία υποβλήθηκε σε εφαρμογή της απόφασης του Συμβουλίου για την διαδικασία έγκρισης του Προϋπολογισμού.  

Το συνολικό ύψος του Προϋπολογισμού του Ιδρύματος για το 2014 αναμένεται να είναι μειωμένο κατά 15% σε σχέση με το 2013 λόγω οριζόντιων περικοπών που επέβαλε το Υπουργείο σε όλα τα ΑΕΙ της χώρας. Έτσι ο προϋπολογισμός μειώνεται από 6.125.000 σε 5.225.000 ευρώ. Το μεγαλύτερο μέρος αυτής της μείωσης καλύπτεται από το κόστος του ενοικίου του ξενοδοχείου Κάμειρος στη Ρόδο, το οποίο στέγαζε κυρίως γραφεία διδασκόντων και εργαστήρια, λόγω της μετακόμισής του σε ιδιόκτητο κτήριο  του Ιδρύματος που επισκευάστηκε με χρηματοδότηση  από το ΕΣΠΑ. Συνεπώς, το κόστος των μισθωμάτων του Ιδρύματος εμφανίζεται μειωμένο κατά 54%. Σημαντική επίσης μείωση παρατηρείται στις διπλές αποδοχές. Τέλος ιδιαιτέρως σημαντική είναι η μείωση της μισθοδοσίας διδασκόντων 407. 

Το Συμβούλιο σε συμφωνία με την Πρυτανική Αρχή εκτιμά ότι ο προϋπολογισμός του Ιδρύματος οριακά επαρκεί για να καλύψει τις ανάγκες ομαλής λειτουργίας  του Ιδρύματος, ενώ δεν αφήνει σχεδόν καθόλου περιθώρια για αναπτυξιακές παρεμβάσεις.  Για να γίνουν κατορθωτές  οι στρατηγικές επιδιώξεις του Πανεπιστημίου που απαιτούν αναπτυξιακές παρεμβάσεις, είναι απαραίτητο να εξευρεθούν πρόσθετες πηγές χρηματοδότησης. Τέτοιες πηγές αποτελούν τα ιδρυματικά έργα που χρηματοδοτούνται από το ΕΣΠΑ, καθώς και η διασφάλιση πρόσθετης χρηματοδότησης από το κράτος, την αυτοδιοίκηση ή τον ιδιωτικό τομέα (χορηγίες, δωρεές).

Το Συμβούλιο μετά από εκτεταμένη συζήτηση ενέκρινε την εισήγηση του Πρύτανη για τον Προϋπολογισμό του οικονομικού έτους 2014 του Πανεπιστημίου Αιγαίου.

Έγκριση Προϋπολογισμού 2015 του Πανεπιστημίου Αιγαίου (Άρθρο 8 παρ. 10 περ. γ και δ του ν. 4009/11). (Συνεδρίαση 25/02-12-2014).

Το Συμβούλιο του Πανεπιστημίου Αιγαίου την εμπεριστατωμένη εισήγηση του Πρύτανη για την διάρθρωση των μεγεθών του Οικονομικού Προϋπολογισμού 2015 καθώς και τα σημαντικά προβλήματα στην ομαλή λειτουργία του Πανεπιστημίου Αιγαίου τα οποία συνδέονται με την συνεχώς μειούμενη τα τελευταία χρόνια κρατική χρηματοδότηση. 
Ειδικότερα για την δεινή οικονομική κατάσταση  του Πανεπιστημίου Αιγαίου το Συμβούλιο παρατηρεί:
Α) Ο τακτικός προϋπολογισμός 2015 του Πανεπιστημίου Αιγαίου είναι μειωμένος κατά 25% σε σχέση με τον προϋπολογισμό του οικονομικό έτους 2014.  Δηλαδή από 5.358.730 € το 2014 σε 4.006.000 € το 2015 λόγω της περικοπής του ύψους της κρατικής επιχορήγησης.

Β) Οι μειώσεις αυτές είναι πολύ μεγαλύτερες στο σκέλος των βασικών λειτουργικών δαπανών, της εκπαιδευτικής διαδικασίας και ιδιαιτέρα των εργαστηριακών και εκπαιδευτικών ασκήσεων των φοιτητών και της συντήρησης των εγκαταστάσεων και του εξοπλισμού όπου οι αντίστοιχες μειώσεις είναι της τάξης του 70%, λόγω της απαίτησης κάλυψης κατά προτεραιότητα των ανελαστικών δαπανών (περιλαμβανομένων και των συμβατικών υποχρεώσεων) καθώς και της οδηγίας του Υπουργείου Παιδείας για την υποχρεωτική εμφάνιση πλεονάσματος σε ποσοστό 9% των συνολικών εσόδων. 

Γ) Ο Προϋπολογισμός Δημοσίων Επενδύσεων του Πανεπιστημίου Αιγαίου είναι μειωμένος σε σχέση με τον αντίστοιχο Προϋπολογισμό Δημοσίων Επενδύσεων του οικον. έτους 2014. Οι πιστώσεις του Εθνικού σκέλους βρίσκονται στο 50% των προβλεπόμενων από το Πανεπιστήμιο. Οι πιστώσεις που διατίθενται για τα συγχρηματοδοτούμενα έργα δεν επαρκούν για την ολοκλήρωση τους εντός του 2015 οπότε τελειώνει η τρέχουσα προγραμματική περίοδος.

Δ) Οι μειώσεις αυτές έρχονται να προστεθούν στον ήδη μειωμένο προϋπολογισμό λειτουργικών δαπανών του έτους 2014 αλλά και των προηγουμένων ετών, κατά τα οποία η συνολική μείωση από το 2009 έως το 2014 υπερβαίνει σε ποσοστό το 60%.

Το Συμβούλιο ενέκρινε τον Προϋπολογισμό 2015 του Πανεπιστημίου Αιγαίου ώστε να μην τεθεί σε κίνδυνο η χρηματοδότηση του ιδρύματος, παρά το γεγονός ότι αυτή δεν καλύπτει τις απολύτως πιεστικές ανάγκες λειτουργίας και εκπαίδευσης.

Το Συμβούλιο ζητεί να παρασχεθεί  έκτακτη οικονομική ενίσχυση του Πανεπιστημίου Αιγαίου προκειμένου να διατηρηθούν οι στοιχειώδεις προϋποθέσεις ακαδημαϊκής λειτουργίας.
ΤΟ ΣΥΝΟΛΟ ΘΕΜΑΤΩΝ  ΠΟΥ ΑΠΑΣΧΟΛΗΣΑΝ ΤΟ ΣΥΜΒΟΥΛΙΟ
Το Συμβούλιο ασχολήθηκε επανειλημμένα με  θεσμικά ζητήματα που σχετίζονται με τον θεσμικό ρόλο και τις αρμοδιότητες του στο πλαίσιο του νέου θεσμικού περιβάλλοντος των ΑΕΙ και αφορούν στην εποπτεία και στον έλεγχο της λειτουργίας του Πανεπιστημίου Αιγαίου, στη σχέση μεταξύ των ακαδημαϊκών οργάνων (Συμβούλιο – Πρύτανης – Σύγκλητος) καθώς και στον τρόπο υλοποίησης και δημοσιοποίησης των αποφάσεων του οργάνου.

1. Θέματα Συγκρότησης και Θεσμικής Λειτουργίας
· Διοικητική υποστήριξη λειτουργίας Συμβουλίου – Γραμματεία Συμβουλίου.
· Έγκριση εσωτερικού κανονισμού λειτουργίας Συμβουλίου (Το πλήρες κείμενο στο Προσάρτημα X)
· Δημιουργία ειδικού χώρου στην κεντρική ιστοσελίδα του ιδρύματος για την ανάρτηση των αποφάσεων και ανακοινώσεων  του Συμβουλίου.

· Παρεμβάσεις και συναντήσεις με την πολιτική ηγεσία του Υπουργείου Παιδείας για την προώθηση θεμάτων του Πανεπιστημίου Αιγαίου 

· Ενημερωτικές συναντήσεις στις Πανεπιστημιακές μονάδες του Ιδρύματος
· Μυτιλήνη 
· Χίος (Προσάρτημα ΧΙΙ)
· Ρόδος (Προσάρτημα (ΧΙΙΙ)
· Ενημέρωση της ακαδημαϊκής κοινότητας - Έκδοση ανακοινώσεων

· Ανάρτηση όλων των αποφάσεων του Συμβουλίου στην Διαύγεια.

· Ενημερωτικές επισκέψεις και επαφές στις Πανεπιστημιακές Μονάδες.

· Ενημερωτικές επαφές με τους προϊσταμένους των Κεντρικών Διοικητικών υπηρεσιών του ιδρύματος.
· Οργάνωση ημερίδας για θέματα Στρατηγικού Σχεδιασμού του Πανεπιστημίου Αιγαίου

· Συμμετοχή στην τελετή κατά την πρώτη ορκομωσία φοιτητών της Πανεπιστημιακής Μονάδας Λήμνου.

· Συμμετοχή στις τελετές ανακήρυξης του Νομπελίστα Καθηγητή Χ. Πισσαρίδη σε Επίτιμο Καθηγητή του Ιδρύματος.

· Συμμετοχή στην τελετή θεμελίωσης των φοιτητικών κατοικιών Μυτιλήνης.Συμμετοχή στις τελετές ορκομωσίας φοιτητών των Πανεπιστημιακών μονάδων του ιδρύματος
2. Θεσμικές αρμοδιότητες
· Έγκριση της απόφασης του Πρύτανη για τον ορισμό των αναπληρωτών του, τις αρμοδιότητες που μεταβιβάζει στον καθένα από αυτούς και τη σειρά αναπλήρωσης του Πρύτανη αν απουσιάζει για οποιονδήποτε λόγο (Άρθρο 8 παρ.17 του Ν. 4009/11). (Συνεδρίαση 2η/2-4-2013).

· Εξωτερική αξιολόγηση Τμημάτων του Πανεπιστημίου Αιγαίου – Συγκρότηση ΜΟΔΙΠ (Άρθρο 14 παρ. 2 του ν. 4009/11). (Συνεδρίαση 3η/26-4-2013, Συνεδρίαση 6η/16-6-2013)

· Διαδικασία παρακολούθησης και έγκρισης του Απολογισμού λειτουργίας του Πανεπιστημίου Αιγαίου (Συνεδρίαση 11η/17-12-2013).
· Διαδικασία έγκρισης και παρακολούθησης Προγραμματικών Συμφωνιών Πανεπιστημίου Αιγαίου (Συνεδρίαση 10η / 22-11-2013).
· Διαδικασία και χρονοδιάγραμμα εκλογής Πρύτανη (Συνεδρίαση 11η/17-12-2013).

· Διαδικασία και χρονοδιάγραμμα εκλογής Κοσμητόρων  (Συνεδρίαση 11η/ 17-12-2013). 
· Διαδικασία  Ίδρυσης ΝΠΙΔ – Συγκρότηση επιτροπής (Συνεδρίαση 11η/ 17-12-2013).

3. Οικονομικά Θέματα

· Έγκριση Προϋπολογισμού 2013 του Πανεπιστημίου Αιγαίου (Άρθρο 8 παρ. 10 περ. γ και δ του ν. 4009/11). (Συνεδρίαση 2/2-4-2013)

· Έγκριση Κατάρτισης 2ης Τροποποίησης Προϋπολογισμού εσόδων και εξόδων του Πανεπιστημίου Αιγαίου Οικονομικού Έτους 2013 (1η Δημοσίων Επενδύσεων) (Συνεδρίαση 4/29-5-2013)

· Έγκριση Κατάρτισης 3ης Τροποποίησης Προϋπολογισμού εσόδων και εξόδων του Πανεπιστημίου Αιγαίου Οικονομικού Έτους 2013 (1η Τακτικού Προϋπολογισμού) (Συνεδρίαση 4/29-5-2013)
· Έγκριση απολογιστικών οικονομικών στοιχείων έτους 2012 του Πανεπιστημίου Αιγαίου. (Συνεδρίαση 6 / 16-6-2013).
· Έγκριση Κατάρτισης 4ης Τροποποίησης Προϋπολογισμού Εσόδων και Εξόδων του Πανεπιστημίου Αιγαίου Οικονομικού Έτους 2013 (2η Δημοσίων Επενδύσεων). (Συνεδρίαση 7 / 17-06-2013).
· Έγκριση Κατάρτισης 5ης Τροποποίησης Προϋπολογισμού Εσόδων και Εξόδων του Πανεπιστημίου Αιγαίου Οικονομικού Έτους 2013 (3η Δημοσίων Επενδύσεων). (Συνεδρίαση 8 / 20-09-2013).
· Έγκριση Κατάρτισης 6ης Τροποποίησης Προϋπολογισμού Εσόδων και Εξόδων του Πανεπιστημίου Αιγαίου Οικονομικού Έτους 2013 (4η Δημοσίων Επενδύσεων). (Συνεδρίαση 9 / 09-10-2013).
· Έγκριση Κατάρτισης 7ης Τροποποίησης Προϋπολογισμού Εσόδων και Εξόδων του Πανεπιστημίου Αιγαίου Οικονομικού Έτους 2013 (2η Τακτικού Προϋπολογισμού). (Συνεδρίαση 9 / 09-10-2013).
· Έγκριση διαδικασίας Κατάρτισης και έγκρισης Προϋπολογισμού εσόδων και εξόδων και του Οικονομικού Απολογισμού του Πανεπιστημίου Αιγαίου (Συνεδρίαση 6 / 16-6-2013, Συνεδρίαση 11/17-12-2013).
· Έγκριση Κατάρτισης 8ης Τροποποίησης Προϋπολογισμού Εσόδων και Εξόδων του Πανεπιστημίου Αιγαίου Οικονομικού Έτους 2013 (4η Τακτικού Προϋπολογισμού). (Συνεδρίαση 1η Έκτακτη / 2013).

· Έγκριση Προϋπολογισμού 2014 του Πανεπιστημίου Αιγαίου (Άρθρο 8 παρ. 10 περ. γ και δ του ν. 4009/11). (Συνεδρίαση 11/17-12-2013).

· Έγκριση Κατάρτισης 1ης Τροποποίησης Προϋπολογισμού εσόδων και εξόδων του Πανεπιστημίου Αιγαίου Οικονομικού Έτους 2014 (1η Δημοσίων Επενδύσεων) (Συνεδρίαση 11/17-12-2013)

· Έγκριση Κατάρτισης 2ης Τροποποίησης Προϋπολογισμού εσόδων και εξόδων του Πανεπιστημίου Αιγαίου Οικονομικού Έτους 2014 (1η Δημοσίων Επενδύσεων) (Συνεδρίαση 13η   –  14.03.2014)
· Έγκριση Κατάρτισης 3ης Τροποποίησης Προϋπολογισμού εσόδων και εξόδων του Πανεπιστημίου Αιγαίου Οικονομικού Έτους 2014 (1η  Τακτικού) (Συνεδρίαση 13η   –  14.03.2014)

· Έγκριση απολογιστικών οικονομικών στοιχείων έτους 2013.  (Συνεδρίαση 14η   –  21.03.2014)

· Έγκριση Προγράμματος Δημοσίων Επενδύσεων 2014 (Συνεδρίαση 21η    –   23.06.2014.
· Έγκριση Κατάρτισης 4ης Τροποποίησης Προϋπολογισμού εσόδων και εξόδων του Πανεπιστημίου Αιγαίου Οικονομικού Έτους 2014 (2η Δημοσίων Επενδύσεων). (Συνεδρίαση 22η    –   08.09.2014)
·  Έγκριση Κατάρτισης 5ης Τροποποίησης Προϋπολογισμού εσόδων και εξόδων του Πανεπιστημίου Αιγαίου Οικονομικού Έτους 2014 (2η Τακτικού). (Συνεδρίαση 22η    –   08.09.2014)
· Προϋπολογισμός 2014 Εταιρείας Διαχείρισης Περιουσίας Πανεπιστημίου Αιγαίου. (Άρθρο 8 παρ. 10 περ. η’ του ν. 4009/11). (Συνεδρίαση 23η   –   21.10.2014)
· Οικονομικός Απολογισμός 2013 Εταιρείας Διαχείρισης Περιουσίας Πανεπιστημίου Αιγαίου. (Άρθρο 8 παρ. 10 περ. η’ του ν. 4009/11). (Συνεδρίαση 23η   –   21.10.2014). 

· Έγκριση 6ης Τροποποίησης Προϋπολογισμού εσόδων και εξόδων του Πανεπιστημίου Αιγαίου Οικονομικού έτους 2014 (3η Δημοσίων Επενδύσεων). (Συνεδρίαση 25η   –   02.12.2014)
· Έγκριση Προϋπολογισμού 2015  Πανεπιστημίου Αιγαίου. (Συνεδρίαση 25η   –   02.12.2014).
· Έγκριση απολογιστικών οικονομικών στοιχείων έτους 2014.  (Συνεδρίαση 26η   –  12.02.2015)
4. Θέματα Στρατηγικού Σχεδιασμού
· Προετοιμασία της διαδικασίας για την διαμόρφωση της στρατηγικής του ιδρύματος. (Αρθρο 8 παρ. 10 περ. α’ του Ν. 4009/11 όπως συμπληρώθηκε με το αριθ. 2 παρ. 7 Ν. 4076/2012). (Συνεδρίαση 3/26-4-2013, Συνεδρίαση 4/29-5-2013, Συνεδρίαση 5/ 15-6-2013, Συνεδρίαση 9/10-10-2013, Συνεδρίαση 11/17-12-2013).
· Συνεργασία με Ευρωπαϊκά Πανεπιστήμια  - Χάρτης Erasmus για την τριτοβάθμια εκπαίδευση 2014-2020. (Άρθρο 8 παρ. 10 περ. α’ του Ν. 4009/11 όπως συμπληρώθηκε με το αριθ. 2 παρ. 7 Ν. 4076/2012 σε συνδυασμό με το Άρθρο 8 παρ. 10 περ. στ’ & 62 παρ. 1 περ. β’ του ν. 4009/11). (Συνεδρίαση 3/26-4-2013).
· Συνεργασία με Περιφέρειες Βορείου και Νοτίου Αιγαίου - Προετοιμασία ΕΣΠΑ 2014-2020 – Έξυπνη εξειδίκευση. (Αρθρο 8 παρ. 10 περ. ε’ του Ν. 4009/11 όπως τροποποιήθηκε με το αριθ. 2 παρ. 7 Ν. 4076/2012). (Συνεδρίαση 3/26-4-2013).
· Ενημέρωση για τις υπάρχουσες δομές συνεργασίας του Πανεπιστημίου Αιγαίου με εξωτερικούς φορείς. (Συνεδρίαση 6 / 16-6-2013).
Στο πλαίσιο των αρμοδιοτήτων του σε θέματα στρατηγικού σχεδιασμού, το Συμβούλιο ενημερώθηκε για το σύνολο των υπαρχουσών δομών και συμφωνιών συνεργασίας του Πανεπιστημίου Αιγαίου με εξωτερικούς φορείς, ακαδημαϊκούς και κοινωνικούς.  Διαπίστωσε με ικανοποίηση την σημαντική αύξηση των συνεργασιών του Πανεπιστημίου τα δύο τελευταία χρόνια με φορείς των δύο νησιωτικών Περιφερειών του Βορείου και Νοτίου Αιγαίου.

· Κίνητρα για σπουδές στο Αιγαίο – Φοιτητική Μέριμνα (Συνεδρίαση 6 / 16-6-2013).

Το Συμβούλιο ασχολήθηκε ιδιαίτερα με το στρατηγικό θέμα  δημιουργίας κινήτρων για σπουδές στο Αιγαίο  που σχετίζονται με ζητήματα όπως: ο αριθμός των εισακτέων, η  βέλτιστη αξιοποίηση και αύξηση των διαθέσιμων πόρων από την Πολιτεία, η υποστήριξη των φοιτητών από την Ευρωπαϊκή Ένωση και άλλες πηγές , , η ενίσχυση των υποδομών φοιτητικής μέριμνας σε όλα τα νησιά, και η ενίσχυση της προοπτικής απασχόλησης και σταδιοδρομίας των αποφοίτων του ιδρύματος.

· Απόφαση για καθιέρωση βραβείων αριστείας για φοιτητές (Συνεδρίαση 10/ 22-11-2013).
· Κανονισμός βραβείων αριστείας για φοιτητές (Συνεδρίαση 11/ 17-12-2013).
· Ενημέρωση για τα Ιδρυματικά Έργα ΕΣΠΑ (Συνεδρίαση 9 / 09-10-2013).
· Πολυνησιωτικότητα
· Διοικητική μεταρρύθμιση
Το Συμβούλιο ενημερώθηκε αναλυτικά από τους επιστημονικούς υπευθύνους των Ιδρυματικών Έργων ΕΣΠΑ για τους στόχους και το στάδιο υλοποίησης των έργων αυτών.

· Ενημέρωση για το Ιδρυματικό Έργο ΕΣΠΑ «Το Πανεπιστήμιο Αιγαίου, βασικός παράγοντας για την οικονομική και κοινωνική ανάπτυξη του Αιγαιοπελαγίτικου χώρου», (Συνεδρίαση 10 / 22-11-2013).

Στο πλαίσιο των αρμοδιοτήτων του σε θέματα στρατηγικού σχεδιασμού, το Συμβούλιο ενημερώθηκε αναλυτικά από τους επιστημονικούς υπευθύνους των  δράσεων και τα στελέχη της Επιτροπής Ερευνών που χειρίζονται το έργο, για το Ιδρυματικό Έργο «Το Πανεπιστήμιο Αιγαίου, βασικός παράγοντας για την οικονομική και κοινωνική ανάπτυξη του Αιγαιοπελαγίτικου χώρου», το οποίο χρηματοδοτείται από το ΕΣΠΑ. 

Από την συζήτηση προέκυψαν  η πολυπλοκότητα του έργου και η πολλαπλή σύνδεσή του με βασικούς στρατηγικούς άξονες του Ιδρύματος (προσέλκυση φοιτητών,  διεθνοποίηση των σπουδών, αναβάθμιση του εκπαιδευτικού έργου, ανάδειξη του Πανεπιστημίου Αιγαίου σε κέντρο αριστείας μέσω των δράσεων όπως η εξ αποστάσεως εκπαίδευση, τα προγράμματα δια βίου μάθησης, τα θερινά σχολεία, οι δράσεις κάλυψης εξειδικευμένων τοπικών αναγκών και ανάπτυξη ολοκληρωμένου προγράμματος και δικτύων έρευνας με αντικείμενο την νησιωτικότητα). Ζητούμενο είναι η συσχέτιση του μεγάλου αυτού έργου με την εξελισσόμενη διαδικασία του στρατηγικού σχεδιασμού του Πανεπιστημίου και αξιοποίηση της εμπειρίας από την υλοποίηση του για την δημιουργία νέων δομών του Πανεπιστημίου Αιγαίου που θα υλοποιούν τους βασικούς στρατηγικούς άξονες του Ιδρύματος . 

ΑΔΥΝΑΜΙΕΣ
Η παρατεταμένη ρευστότητα και ως προς τις νέες διαδικασίες δημιουργούν τον κίνδυνο παγίωσης πρακτικών και διαδικασιών που διαταράσσουν την ενσωμάτωση του (εκλεγμένου με καθολική ψηφοφορία) Συμβουλίου στην κανονική ροή των λειτουργιών, ενεργειών και αποφάσεων άλλων οργάνων και υπηρεσιών του Πανεπιστημίου. 
Είναι αναγκαίο να ολοκληρωθεί το ταχύτερο δυνατό το θεσμικό πλαίσιο λειτουργίας του Πανεπιστημίου Αιγαίου στην κατεύθυνση της ενίσχυσης του αυτοδιοίκητου, με την θέσπιση του Οργανισμού και του Εσωτερικού Κανονισμού ώστε να μπορεί το Πανεπιστημιο Αιγαίου να λειτουργήσει ομαλά και απρόσκοπτα.

Στο πλαίσιο αυτό το Συμβούλιο θα ασκεί τη γενική εποπτεία και τον έλεγχο της λειτουργίας του Ιδρύματος, όπως τα ορίζει ο νόμος. 
ΣΥΜΠΕΡΑΣΜΑΤΑ

Τα δύο χρόνια λειτουργίας του Συμβουλίου ήταν δύσκολα λόγω της οικονομικής κρίσης  και επεφύλαξαν πολλές δοκιμασίες για το Πανεπιστήμιο Αιγαίου. 
Επίσης οι συνεχείς μεταβολές, οι αδυναμίες και οι ασάφειες του θεσμικού πλαισίου λειτουργίας καθώς και η αμφισβήτηση της συνταγματικότητας των ρυθμίσεων του Ν. 4009, η οποία κρίθηκε οριστικά με την πρόσφατη απόφαση  519/2015 της Ολομέλειας του Συμβουλίου της Επικρατείας, δημιούργησαν προβλήματα στην ομαλή ενσωμάτωσή του στην πανεπιστημιακή λειτουργία και κατέστησαν ιδιαίτερα δύσκολο το έργο του Συμβουλίου και την εκπλήρωση του ρόλου του και των παρεμβάσεων του για την βελτίωση της αποδοτικότητας, καλύτερο συντονισμό και ενισχυμένη συνοχή του πολυνησιωτικού Ιδρύματος.
Η συνολική δράση του Συμβουλίου κατά την διετία απέβλεψε στην παροχή κάθε αρωγής για την αντιμετώπιση της δημοσιονομικής κρίσης στο Πανεπιστήμιο αλλά και στην προσπάθεια να τέθουν στέρεες βάσεις για επιβίωση και ανάπτυξη στο μέλλον. 

Η εκλογή των νέων οργάνων διοίκησης του Πανεπιστημίου και των Σχολών μετά από άψογες και με μαζική συμμετοχή διαδικασίες, αποδεικνύουν την αποδοχή και αναδεικνύουν τον ρόλο και την συμβολή του Συμβουλίου την ομαλή και αποτελεσματική λειτουργία του Πανεπιστημίου Αιγαίου.
Θετικά κεκτημένα αποτελούν οι παρεμβάσεις του Συμβουλίου στις διαδικασίες διαχείρισης των οικονομικών του Ιδρύματος, όπως η συντεταγμένη κατάρτιση και εκτέλεση προϋπολογισμών με συμμετοχή, διαφάνεια και απολογιστική πειθαρχία που ήδη έχουν τεθεί σε εφαρμογή.
Παρόμοιες παρεμβάσεις έγιναν και στα πεδία της αριστείας, της εξωστρέφεια, της λογοδοσίας των οργάνων, της εκλογής των νέων πανεπιστημιακών οργάνων με μεγάλη συμμετοχή των εκλεκτόρων. Πολλές από τις θεσμικές παρεμβάσεις του Συμβουλίου μένουν να ολοκληρωθούν και  θα αποδώσουν στο μέλλον. 

Το Συμβούλιο έχει αποκτήσει πλέον τις  βάσεις για την μελλοντική αποτελεσματική του λειτουργία και την ενσωμάτωσή του στην αναπτυξιακή πορεία του Πανεπιστημίου Αιγαίου. 
Το πλαίσιο συνεργασίας του Συμβουλίου με τα άλλα όργανα της Πανεπιστημιακής Κοινότητας το οποίο έχει οικοδομηθεί πρέπει να διαφυλαχθεί, να επεκταθεί και να παγιωθεί στο μέλλον ώστε να προκύψει η καλύτερη δυνατή ωφέλεια για το Πανεπιστήμιο. 

ΠΑΡΑΡΤΗΜΑ

ΣΥΝΑΝΤΗΣΕΙΣ ΠΡΟΕΔΡΩΝ ΚΑΙ ΑΝΑΠΛΗΡΩΤΩΝ ΠΡΟΕΔΡΩΝ ΤΩΝ ΣΥΜΒΟΥΛΙΩΝ ΑΕΙ 
Α. Συναντήσεις των Προεδρείων των Συμβουλίων 
1η Συνάντηση των Προεδρείων των Συμβουλίων

Στην 1η Συνάντηση των Προεδρείων των Συμβουλίων που έγινε στην Αθήνα στις 31 Μαρτίου 2013, το Συμβούλιο του ΠΑ εκπροσώπησαν ο Πρόεδρος  Καθηγητής Σ. Θωμαδάκης και ο Αναπλ. Πρόεδρος Καθηγητής Ν. Ζούρος και συζητήθηκαν θέματα σχετικά με το θεσμικό ρόλο και τις αρμοδιότητες των Συμβουλίων, τους Οργανισμούς των ΑΕΙ, την ίδρυση του ΝΠΙΔ στα ΑΕΙ, τον Οικονομικό έλεγχο, τη Σχολή Μεταπτυχιακών Σπουδών κλπ. 

2η Συνάντηση των Προεδρείων των Συμβουλίων
Στη 2η Συνάντηση των Προεδρείων των Συμβουλίων που έγινε στη Θεσσαλονίκη στις 30 Ιουνίου 2013, το Συμβούλιο του ΠΑ εκπροσώπησαν ο Πρόεδρος  Καθηγητής Σ. Θωμαδάκης και ο Αναπλ. Πρόεδρος Καθηγητής Ν. Ζούρος και συζητήθηκαν θέματα σχετικά με το θεσμικό ρόλο και τις αρμοδιότητες των Συμβουλίων, τους Οργανισμούς των ΑΕΙ, την ίδρυση του ΝΠΙΔ στα ΑΕΙ, τον Οικονομικό έλεγχο, τη Σχολή Μεταπτυχιακών Σπουδών κλπ. 

3η Συνάντηση των Προεδρείων των Συμβουλίων

Στην 3η Συνάντηση των Προεδρείων των Συμβουλίων που έγινε στην Αθήνα στις 3 Οκτωβρίου 2013, το Συμβούλιο του ΠΑ εκπροσώπησαν ο Πρόεδρος  Καθηγητής Σ. Θωμαδάκης και η Αναπλ. Καθηγητρια Ε. Μητρου. Συζητήθηκαν θέματα σχετικά με τον Οργανισμό και τον Εσωτερικό Κανονισμό των ΑΕΙ, τη δημιουργία του ΝΠΙΔ, τις αρμοδιότητες των Συμβουλίων σε σχέση με τα άλλα Όργανα της Διοίκησης, τις διαδικασίες εκλογής των Κοσμητόρων και των νέων Πρυτάνεων, τις διαδικασίες και τα κριτήρια έγκρισης Οικονομικών Προϋπολογισμών και Απολογισμών των ΑΕΙ, την κινητικότητα-διαθεσιμότητα του Διοικητικού Προσωπικού των ΑΕΙ, και τα θέματα της αμοιβής και της κάλυψης των δαπανών μετακίνησης των Μελών των Συμβουλίων. 

4η Συνάντηση των Προεδρείων των Συμβουλίων

Στην 4η Συνάντηση των Προεδρείων των Συμβουλίων που έγινε στην Αθήνα στις 12 Ιανουαρίου 2014, το Συμβούλιο του ΠΑ εκπροσώπησαν  ο Πρόεδρος  Καθηγητής Σ. Θωμαδάκης και ο Αναπλ. Πρόεδρος Καθηγητής Ν. Ζούρος. Στη συνάντηση, συζητήθηκαν θέματα σχετικά με την ορθή και ομοιόμορφη ερμηνεία του ισχύοντας νομοθετικού πλαισίου, την οικονομική διαχείριση των ΑΕΙ καθώς και την κάλυψη των δαπανών μετακίνησης των Μελών των Συμβουλίων. 

5η Συνάντηση των Προεδρείων των Συμβουλίων

Στην 5η Συνάντηση των Προεδρείων των Συμβουλίων που έγινε στην Αθήνα στις 30 Μαρτίου 2014, το Συμβούλιο του ΠΑ εκπροσώπησαν ο Πρόεδρος  Καθηγητής Σ. Θωμαδάκης και ο Αναπλ. Πρόεδρος Καθηγητής Ν. Ζούρος. Στη συνάντηση συζητήθηκαν θέματα σχετικά με τους Οργανισμούς και τα Οργανογράμματα των ΑΕΙ, το υπό σύσταση Νομικό Πρόσωπο Ιδιωτικού Δικαίου και τη διαδικασία εκλογής νέων Πρυτάνεων. 
6η Συνάντηση των Προεδρείων των Συμβουλίων
Στις 28 Οκτωβρίου 2014, πραγματοποιήθηκε η 6η συνάντηση των Προέδρων και Αναπληρωτών Προέδρων των Συμβουλίων των ΑΕΙ. Η συναντηση πραγματοποιήθηκε με την συμμετοχή και  Πρυτάνεων των ΑΕΙ στα Ιωάννινα. Το Συμβούλιο του ΠΑ εκπροσώπησε ο Πρόεδρος Καθηγητής Σ. Θωμαδάκης. Στη συνάντηση συζητήθηκαν θέματα σχετικά με τους Οργανισμούς και τα Οργανογράμματα των ΑΕΙ, τη διαθεσιμότητα του διοικητικού προσωπικού των ΑΕΙ, το υπό σύσταση Νομικό Πρόσωπο Ιδιωτικού Δικαίου (ΝΠΙΔ), τις αποζημιώσεις των Μελών των Συμβουλίων των ΑΕΙ, τους προϋπολογισμούς των Συμβουλίων των ΑΕΙ για κάλυψη των μετακινήσεων, τη μείωση των προϋπολογισμών των ΑΕΙ, τις καταλήψεις, τις μετεγγραφές και την αύξηση του αριθμού των εισακτέων στα ΑΕΙ. 

7η Συνάντηση των Προεδρείων των Συμβουλίων
Στις 30 Νοεμβρίου 2014, πραγματοποιήθηκε η 7η συνάντηση των Προέδρων και Αναπληρωτών Προέδρων των Συμβουλίων των ΑΕΙ. Η συναντηση πραγματοποιήθηκε με την συμμετοχή και Πρυτάνεων των ΑΕΙ στην Πάτρα στο πλαίσιο εκδηλώσεων για τον εορτασμό των 50 χρόνων από την ίδρυση του Πανεπιστημίου Πατρών. Το Συμβούλιο εκπροσώπησαν ο Πρόεδρος  Καθηγητής Σ. Θωμαδάκης και ο Αναπλ. Πρόεδρος Καθηγητής Ν. Ζούρος.  Στη συνάντηση συζητήθηκαν θέματα σχετικά με τις καταλήψεις των ΑΕΙ, τους Οργανισμούς και τα Οργανογράμματα των ΑΕΙ, τη διαθεσιμότητα του διοικητικού προσωπικού των ΑΕΙ, τη μείωση των προϋπολογισμών των ΑΕΙ, τις μετεγγραφές και την αύξηση του αριθμού των εισακτέων στα ΑΕΙ. 

8η Συνάντηση των Προεδρείων των Συμβουλίων
Την Κυριακή, 15 Μαρτίου 2015 πραγματοποιήθηκε στην Αθήνα συνάντηση των Προέδρων, Αναπληρωτών Προέδρων και Μελών των Συμβουλίων όλων των Πανεπιστημίων της χώρας με σκοπό την ανταλλαγή απόψεων σε σχέση με τη λειτουργία των Συμβουλίων. Στην 8η Συνάντηση των Προεδρείων των Συμβουλίων που έγινε στην Αθήνα στις 15 Μαρτίου 2015, το Συμβούλιο του ΠΑ εκπροσώπησαν ο Πρόεδρος  Καθηγητής Σ. Θωμαδάκης και ο Αναπλ. Πρόεδρος Καθηγητής Ν. Ζούρος. Στο πρώτο μέρος της συνάντησης παραβρέθηκε ο Υπουργός Πολιτισμού, Παιδείας και Θρησκευμάτων Καθηγητής κ. Αριστείδης Μπαλτάς, ο οποίος ανταποκρίθηκε θετικά σε σχετική πρόσκληση των Συμβουλίων. 
Οι παρόντες συμφώνησαν στα παρακάτω: Τα μέλη των Συμβουλίων από την εκλογή τους έως και σήμερα, συνεχίζουν να λειτουργούν και να προσφέρουν τις υπηρεσίες τους, ανιδιοτελώς, με γνώμονα τη διασφάλιση της ποιότητας, της αξιοκρατίας, της διαφάνειας και της ακαδημαϊκής αριστείας, στα Πανεπιστήμια. Συνεπώς, και κατά την τρέχουσα περίοδο και μέχρις ότου το Υπουργείο τοποθετηθεί δια νόμου για τη λειτουργία ή μη των Συμβουλίων, συνεχίζουν το έργο τους σύμφωνα με την ισχύουσα νομοθεσία, λαμβάνοντας υπ’ όψιν ότι η λειτουργία των Πανεπιστημίων συνδέεται και ταυτόχρονα εξαρτάται από την εύρυθμη λειτουργία των Συμβουλίων. Ωστόσο, τα μέλη των Συμβουλίων αναμένουν, πριν την υλοποίηση της εξαγγελθείσας κατάργησης ενός δημοκρατικά εκλεγμένου οργάνου, να προηγηθεί αξιολόγηση, όπως άλλωστε προβλέπει ο νόμος 4009/2011. Παρόλα αυτά, τα μέλη των Συμβουλίων, αποδεχόμενα σχετικό αίτημα του Υπουργού, παραμένουν στη διάθεσή του, προκειμένου και εφ' όσον αυτό ζητηθεί να εκφράσουν τις απόψεις, τις θέσεις και την αποκτηθείσα  εμπειρία τους.
Β. Συναντήσεις με τη ηγεσία του Υπουργείου Παιδείας 
Συνάντηση των Προεδρείων των Συμβουλίων και Πρυτάνεων με Υπουργό Παιδείας
Στις 4 Μαρτίου 2014, πραγματοποιήθηκε στην Αθήνα, μετά από πρόσκληση του Υπουργού Παιδείας και Θρησκευμάτων Καθ. Κ. Αρβανιτόπουλου, κοινή συνάντηση των Προεδρείων των Συμβουλίων και των Πρυτανικών Αρχών των Ιδρυμάτων. Το Συμβούλιο του ΠΑ εκπροσώπησαν  ο Πρόεδρος  Καθηγητής Σ. Θωμαδάκης και ο Αναπλ. Πρόεδρος Καθηγητής Ν. Ζούρος. Η εισαγωγική τοποθέτηση των Συμβουλίων των ΑΕΙ υπογράμμισε την αξία και την εμπέδωση συνεργασίας και σχέσεων καλής γειτονίας μεταξύ Συμβουλίων και Πρυτανικών Αρχών για την αντιμετώπιση των πολλών και μεγάλων προβλημάτων, την ανάγκη της σταθερότητας του θεσμικού πλαισίου που διέπει τη λειτουργία των οργάνων διοίκησης των Πανεπιστημίων, τη διαπίστωση ότι έχουν εμφανισθεί προβλήματα στις σχέσεις Συμβουλίων και Πρυτάνεων σε ορισμένα Ιδρύματα, τη μεγάλη ανάγκη να διαφυλαχθεί το κύρος και η ομαλή διεκπεραίωση των επερχόμενων Πρυτανικών Εκλογών, οι οποίες αναμένεται να οδηγήσουν σε ένα νέο στάδιο τις σχέσεις των οργάνων διοίκησης των Πανεπιστημίων, τη μεγάλη δημοσιονομική περιστολή πόρων για τα Πανεπιστήμια και την ανάγκη αποκατάστασης της χρηματοδότησής τους από πολλαπλές πηγές, που δημιουργούν ένα ευρύ πεδίο στρατηγικής συνεργασίας μεταξύ Συμβουλίων και Πρυτάνεων, για το οποίο πρέπει όλοι να εργασθούμε. 

Ενημερωτική Συνάντηση των Προεδρείων των Συμβουλίων με Υπουργό Παιδείας
Στις 20 Ιουνίου 2014, πραγματοποιήθηκε συνάντηση Προέδρων και Αναπληρωτών Προέδρων των Συμβουλίων με τον Υπουργό Παιδείας Καθ. Ανδρέα Λοβέρδο και το Γενικό Γραμματέα Καθ. Αθανάσιο Κυριαζή. Το Συμβούλιο του ΠΑ εκπροσώπησε  ο Αναπλ. Πρόεδρος Καθηγητής Ν. Ζούρος. Τα ζητήματα που συζητήθηκαν ήταν η διαθεσιμότητα των Διοικητικών Υπαλλήλων των ΑΕΙ, το ισχύον θεσμικό πλαίσιο για τα ΑΕΙ, οι αρμοδιότητες των Συμβουλίων και οι Οργανισμοί των ΑΕΙ. Ο Καθ. Ν. Ζούρος παρουσίασε το παράδειγμα του Πανεπιστημίου Αιγαίου για την διαδικασία σύνταξης του Οργανισμού με συνεργασία μεταξύ των πανεπιστημιακών οργάνων μέσω Επιτροπής στην οποία συμμετείχαν εκπρόσωποι όλων των οργάνων και εξαντλητική διαβούλευση ανά κεφάλαιο που κατέληξαν στην σύνταξη και ψήφιση του νέου Οργανισμού του Πανεπιστημίου Αιγαίου, ο οποίος θα κατατεθεί εντός της προθεσμίας στο Υπουργείο.

